TEAMG มือทอง! ลงนามสัญญาจ้างใหม่ 2 โครงการ มูลค่ากว่า 92 ลบ.
TEAMG มือทอง! ลงนามสัญญาจ้างใหม่ 2 โครงการ มูลค่ากว่า 92 ลบ.
TEAMG มือทอง! ลงนามสัญญาจ้างใหม่ 2 โครงการ มูลค่ากว่า 92 ลบ.
16 ต.ค. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า บริษัท วิศวกรรมธรณีและฐานราก จำกัด ซึ่งเป็นบริษัทย่อย ได้ลงนามในสัญญาจ้างโครงการออกแบบรายละเอียดงานธรณีเทคนิคและงานโครงสร้างคอนกรีตที่อยู่ใต้ดินและบนดิน โครงการก่อสร้างโรงไฟฟ้าพลังน้ำ น้ำอีมูน ซึ่งมีกำลังการผลิตกระแสไฟฟ้าขนาด 129 เมกะวัตต์ (MW) ในเมืองดักจึง แขวงเซกอง สาธารณรัฐประชาธิปไตยประชาชนลาว โดยการลงนามสัญญาจ้างดังกล่าวมีทั้งสิ้น 2 สัญญา มูลค่ารวม 3,042,440 เหรียญสหรัฐ หรือราว 92,551,090.50 บาท
ประกอบด้วย สัญญาจ้างโครงการออกแบบรายละเอียดงานธรณีเทคนิคและงานโครงสร้างคอนกรีตใต้ดิน ลงนามโดย บริษัท วิศวกรรมธรณีและฐานราก จำกัด และบริษัท ILF Consulting Engineers (Asia) จำกัด (ILF-GFE Consortium) เมื่อวันที่ 28 ก.ย.62 โดยมี Chaleun Sekong Energy  Co., Ltd., Lao PDR เป็นผู้ว่าจ้าง มีระยะเวลาดำเนินการ 30 เดือน มูลค่าโครงการ 1,900,565 เหรียญสหรัฐ
อีกทั้ง สัญญาจ้างโครงการออกแบบรายละเอียดงานธรณีเทคนิคและงานโครงสร้างคอนกรีตบนดิน ลงนามโดยบริษัท วิศวกรรมธรณีและฐานราก จำกัด และบริษัท iGL Synergy จำกัด (GFE-iGL Consortium) เมื่อวันที่ 7 ต.ค.62 โดยมี Song Da 5 Joint Stock Company, Vietnam เป็นผู้ว่าจ้าง มีระยะเวลาดำเนินการ 23 เดือน มูลค่าโครงการ 1,141,875 เหรียญสหรัฐ